बाराबंकी. थाना जैदपुर के निबहा चौराहे पर एक सपा विधायक की कार ने मंगलवार को बाइक सवार महिला और उसके देवर को टक्कर मार दी। इससे मौके पर ही महिला की मौत हो गई। देवर और मृतक महिला के डेढ़ माह के बच्चे को जिला अस्पताल में भर्ती कराया गया है। वहीं, विधायक कार छोड़कर फरार हैं।
जानकारी के मुताबिक, आजमगढ़ के सपा विधायक आलम आजमी की कार से ये हादसा हुआ है। बाइक सवार महिला सोनी (24) अपने डेढ़ माह के बच्चे की दवाई लेने अस्पताल जा रही थी। अचानक विधायक की कार ने उसकी बाइक को टक्कर मार दी। मृतक महिला के देवर रामदेव और डेढ़ माह के बच्चे को लोगों ने बाराबंकी जिला अस्पताल में भर्ती कराया है, जहां उनकी हालत नाजुक बनी हुई है।
hin_Deva hin_Deva